ROZHODNUTIE POLITICKÉHO A BEZPEČNOSTNÉHO VÝBORU EUPT/1/2008
zo 6. júna 2008,
ktorým sa mení a dopĺňa rozhodnutie EUPT/2/2007 o vymenovaní veliteľa plánovacieho tímu Európskej únie (EUPT Kosovo)
(2008/545/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na tretí pododsek jej článku 25,
so zreteľom na jednotnú akciu Rady 2006/304/SZBP z 10. apríla 2006 o zriadení plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a ďalších možných oblastiach v Kosove (1), a najmä na jej článok 6,
so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO, a najmä na jej článok 4 ods. 3 a článok 5 ods. 2 (2),
keďže:
(1)
Rozhodnutím EUPT/2/2007 (3) Politický a bezpečnostný výbor (PBV) rozhodol vymenovať pána Roya REEVEA za veliteľa plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a ďalších možných oblastiach v Kosove s účinnosťou od 1. januára 2008.
(2)
V článku 6 jednotnej akcie 2006/304/SZBP sa ustanovuje, že Rada poveruje PBV prijímať príslušné rozhodnutia v súlade s článkom 25 zmluvy vrátane rozhodnutia vymenovať na návrh generálneho tajomníka/vysokého predstaviteľa veliteľa plánovacieho tímu EÚ (EUPT Kosovo),
ROZHODOL TAKTO:
Jediný článok
Druhý odsek článku 2 rozhodnutia Politického a bezpečnostného výboru EUPT/2/2007 sa vypúšťa.
V Bruseli 6. júna 2008